नए माता पिता होने का तनाव कम करें
यदि आप अपने बच्चे को अकेले पाल रहे हैं, तो आपको जितना संभव हो उतनी मानसिक और भावनात्मक शक्ति की आवश्यकता होगी | यदि किस्मत से आपके पास एक देखभाल करने वाला पति, माता-पिता या सास-ससुर हैं तो, आपके बच्चे के जन्म के समय कुछ अतिरिक्त मदद की व्यवस्था करना महत्वपूर्ण है। यदि आप एक नर्स रख सकती है, तो बढ़िया है,लेकिन यदि नहीं,तो देखें की आप किसी ऐसे व्यक्ति से मदद ले सकते हैं जो जानता हो की वह क्या कर रहा है। भले ही आपका बच्चा अधिक समय सोने में लगाता हो, आपको थोड़ा अभिभूत महसूस हो रहा होगा, और आपको जितनी अधिक मदद मिलेगी, आपको अपने बच्चे को पकड़ने में उतना ही ज़्यादा आत्मविश्वास आएगा। आपको अपने परिवार और अपने लिए एक अच्छी समर्थन प्रणाली की जरूरत है। वह एक पति, प्रेमी, या आपके खुद के माता-पिता हो सकते है। आपको अपने और अपने बच्चे के लिए उसके बचपन के दौरान हमेशा किसी की जरूरत होगी। अगर आप अपने बच्चे को पूरी तरह से अकेले ही पाल रहे हैं तो, सम्भावना है की आपको कोई मुसीबत हो सकती है या फिर आप बहुत थकान महसूस कर सकती हैं। यह कहने के बाद, आपको मिलने के घंटे और नियम भी स्थापित करने पड़ेंगे। बहुत सारे दोस्तों और परिवार के सदस्यों की बच्चे को देखने के लिए अप्रत्याशित यात्राओं से और अधिक तनाव पैदा हो सकता है। हालांकि यह महत्वपूर्ण है कि आप अपने बच्चे की देखभाल करें, पर इसका मतलब यह नही की आप खुद की उपेक्षा करें। सुनिश्चित करें की आप नियमित रूप से स्नान लें, स्वस्थ आहार खाएं, और जितनी अधिक हो सके उतनी नींद लें।  आप और आपके पति एक ऐसी प्रणाली बना सकते हैं जिसमे आप दोनों को अपनी देखभाल करने के लिए कुछ समय मिले।   हालांकि यह वो समय नहीं जब आप एक नया शौक या एक संस्मरण लेखन शुरू करें, आप यह सुनिश्चित करें कि आप थोड़ा व्यायाम करें, अपने दोस्तों को कभी कभी मिलने जाएँ, और जब भी हो सके थोड़ा "खुद के लिए समय " निकालें। यह न सोचें की आपके बच्चे के पैदा होने के बाद आप खुद के लिए समय चाहने से मतलबी बन रही हैं। यदि आप अपना ख्याल रखने के लिए थोड़ा समय निकालेंगी, तो आप अपने बच्चे का भी बेहतर ध्यान रख पाएंगी। खुद पर ज़्यादा बोझ न डालें। यह न तो पूरे घर को साफ़ करने का समय है और न ही 10  पौंड कम् करने का। कुछ भी हो सकता है,विशेष रूप से आपके बच्चे के जीवन के पहले महीने के दौरान। सुनिश्चित करें की आपने ज़्यादा योजनाएं न बनाई हों और आप अपने बच्चे को उसकी जरूरत का समय देने के लिए तैयार हैं। लोगों को पहले ही बच्चे के साथ अपनी व्यस्तता बताकर अपना तनाव कम कीजिये और खुद को ज़्यादा  मेलजोल करने के लिए या अपने बच्चे के साथ बहार जाने के लिए विवश न करें, जब तक आप वह खुद न चाहती हों।  हालांकि आपको अपने बच्चे की जरूरत का समय उसे देना चाहिए, पर इसका यह मतलब नही की आप अपने बच्चे के साथ घर में ही छिप जाएँ। जितना हो सके उतना घर से बाहर निकलें -- यह आपके और आपके बच्चे के लिए बेहतर होगा। चाहे आपको यह लगे की आपके नवजात शिशु के साथ बिताया एक दिन 100 घंटों के बराबर है, पर आप जल्दी ही देखेंगे की आपका बच्चा आपके सोचने से पहले ही नवजात चरण पार कर लेगा। (लोग यह बहस करते हैं की बच्चे 28 दिनों के बाद नवजात चरण पार करते हैं या फिर 3 महीने बाद). इसलिए, बहुत सारी भावनाएं महसूस करने के लिए तैयार रहिये : अपने बच्चे को देखने पर तीव्र आनन्द,आप सब कुछ सही कर रही है या नहीं इसका भय, अपनी आज़ादी खोने का आतंक , अपने निःसंतान मित्रों से दूरी।   ये सारी भावनाएं पूरी तरह से प्राकृतिक हैं,और जब आप अपने बच्चे के साथ एक नया जीवन शुरू करेंगी तो आपको जो भी हिचकिचाहट या भय होगा वह सब फीका पड़ जाएगा।
जितनी सहायता प्राप्त कर सकें उतनी करें: एक मजबूत समर्थन प्रणाली बनाएं: अपना ख्याल रखें: अपनी अनुसूची सही करें: सवारी के लिए तैयार हो जाएँ:
https://www.wikihow.com/Take-Care-of-a-Newborn
Minimizing Stress as a New Parent